Telur breyttan veg ekki leyfa nýtt umhverfismat Hreinn Haraldsson vegamálastjóri og Hanna Birna Kristjánsdóttir innanríkisráðherra skoðuðu Teigsskóg í fyrrasumar . Fréttablaðið / Daníel Framtíðarlega Vestfjarðavegar um Gufudalssveit er í algerri óvissu eftir að Skipulagsstofnun gerði Vegagerðinni ljóst að hún myndi ekki fallast á að vegur um Teigsskóg færi í nýtt umhverfismat með breyttri veglínu . Í fréttum Stöðvar 2 í kvöld var leiðin upp á Ódrjúgsháls sýnd sem lýsandi dæmi um vandann , en þar er annar af tveimur fjallvegum á leiðinni . Þarna eru hlykkjóttir og mjóir malarvegir með blindhæðum og hengiflugi á köflum , sem jafnvel á sumrin virkar glæfralegt , hvað þá í hálku og myrkri að vetri . Leiðin sem Vegagerðin vill fara með Vestfjarðaveg til að losna við fjallvegina um Hjallaháls og Ódrjúgsháls . Nú þegar séð er fram á verklok í vegagerð vestar í Barðastrandarsýslum , um Kjálkafjörð og Kerlingarfjörð , þykir orðið aðkallandi að fá niðurstöðu um hvernig síðustu þrjátíu kílómetrarnir af Vestfjarðavegi um Gufudalssveit verða byggðir upp með bundnu slitlagi . Til að losna við hálsana tvo hafa sveitarstjórnir á Vestfjörðum ásamt Vegagerðinni viljað láglendisveg um Teigsskóg ásamt þverun tveggja fjarða en mætt andstöðu landeigenda og umhverfisverndarsamtaka . Leið um Teigsskóg var hafnað með Hæstaréttardómi fyrir fimm árum en núverandi ráðherra vegamála , Hanna Birna Kristjánsdóttir , fól Vegagerðinni engu að síður í fyrra að fara með nýja veglínu í umhverfismat . Fyrri tillaga gerði ráð fyrir að allt að tólf prósent af skóglendinu myndi raskast en ný tillaga , sem flytur veglínuna upp fyrir skóginn að austanverðu , og niður fyrir hann að vestanverðu , gerir ráð fyrir að eitt prósent af skóginum raskist , og segir Hreinn Haraldsson vegamálastjóri að slíkt teljist óveruleg röskun . Ásdís Hlökk Theodórsdóttir , forstjóri Skipulagsstofnunar , segir hins vegar ekki unnt að líta á þessa nýju veglínu sem nýja framkvæmd og þar sem þegar sé búið að hafna leið um Teigsskóg telji stofnunin ekki lagalegar heimildir til að hefja nýtt matsferli . Stofnunin hafi hinsvegar bent Vegagerðinni á aðrar leiðir , eins og að óska eftir endurskoðun á umhverfismatinu vegna breyttra forsendna . Vegamálastjóri segist nú ætla að ræða við ráðuneytið um næstu skref . Húsmæður á Vestfjörðum mótmæltu með búsáhöldum á frægum fundi á Patreksfirði haustið 2011 þeirri stefnumörkun Ögmundar Jónassonar , fyrrverandi innanríkisráðherra , að hafna láglendisleið um Teigsskóg . Myndir / Egill Aðalsteinsson . Þetta mál brennur einna brýnast á íbúum þorpanna á sunnanverðum Vestfjörðum ; Patreksfjarðar , Tálknafjarðar og Bíldudals , en hversu lengi þeir mega búa við malarvegina hlykkjóttu er núna í fullkominni óvissu . Ögmundur Jónasson innanríkisráðherra hefur fallið frá því að láta Vestfjarðaveg liggja yfir hálsana tvö í Gufudalssveit og er tilbúinn að skoða alla aðra kosti nema þann að fara í gegnum Teigsskóg . Kristján Möller , fyrrverandi samgönguráðherra , segir að leiðin um Teigsskóg sé sú eina færa . Stærstur hluti þeirra tvö til þrjúhundruð manna sem mættu til fundar við Ögmund Jónasson innanríkisráðherra á Patreksfirði í dag gengu á dyr þegar um hálftími var liðinn . Á fundinum var fjallað um þá ákvörðun Ögmundar að láta Vestfjarðarveg fara yfir tvo ása , fremur en í gegnum Teigsskóg .